Alexis Vega. Ernesto Alexis Vega Roxas (1997-yil 25-noyabrda tugʻilgan) — meksikalik professional futbolchi, Liga MX klubi Guadalajara va Meksika terma jamoasida vinger sifatida oʻynaydi. Klubdagi faoliyati. Toluca. Vega 2016-yilning 27-fevralida „Pachua“ga qarshi ligasi oʻyinida zaxiradan maydonga tushgan. 5-aprel kuni u Toluca uchun birinchi professional golini Libertadores kubogida Ekvadorning LDU de Quito klubiga qarshi oʻyinda kiritgan, oʻyin 2:1 hisobida yakunlangan va Toluca turnirning 1/8 finaliga yoʻllanma olgan. 16-aprel kuni Vega ligadagi dastlabki dublini Verakrusga qarshi oʻyinda kiritgan. Guadalajara. 2018-yilning 8-dekabrida Vega Guadalajaraga 9 million dollar evaziga oʻtayotgani eʼlon qilingan va bu transfer klub tarixidagi eng qimmat transferlardan biriga aylangan. 2019-yil 16-fevralda oltita oʻyinda hech qanday golsiz oʻynab, ketma-ket uchta oʻyinni gʻalabasiz oʻtkazgan Vega shaharlik raqibi „Atlas“ga qarshi oʻyinda (3:0) 3 ta gol urishga muvaffaq boʻlgan, bu oʻzining faoliyatidagi ilk xet-trikiga aylangan. 2021/22-yilgi mavsum boshlanishidan oldin Vega 10-raqamli libosda maydinga tushishi aniq boʻlgan. Xalqaro faoliyati. Vega terma jamoadagi debyutini 2019-yil 26-mart kuni Gerardo Martino qoʻl ostida Paragvayga qarshi oʻrtoqlik uchrashuvida, 78-daqiqada Xaver Ernandesning oʻrniga maydonga tushgan holda boshlagan. 2019-yil may oyida Vega 2019-yilgi KONKAKAF Oltin Kubogining vaqtinchalik roʻyxatiga kiritilgan va keyinchalik yakuniy roʻyxatdan ham joy olgan. Birinchi guruh bosqichida Kubaga qarshi oʻyinda u milliy terma jamoa bilan 7:0 hisobida gʻalabaga erishgan va bu oʻyinda oʻzining terma jamoadagi birinchi golini kiritgan. Meksika turnirda gʻalaba qozongan. Yutuqlar. Meksika U23 Meksika Shaxsiy yutuqlar